En kampfri uge hos AaB, får træneren til at ordinere fysisk træning.

Træner Kent Nielsen har ordineret fysisk træning i ugens løb hos AaB-spillerne. - Fysikken har været prioriteret højt i denne uge, men fra mandag begynder vi at indstille os taktisk på i første omgang FC Midtjylland, fortæller Kent Nielsen, der samtidig glæder sig over AaB-truppens bredde. AaB har sendt Kjetil Wæhler, Jakob Ahlmann, Lucas Andersen, Nicklas Helenius og Nicolai Larsen på landsholdsopgaver, mens de resterende har trænet fysik. Dog har Kenneth Emil Pedersen og Patrick Kristensen været skånet, og Kasper Bøgelund er ude med et brækket kraveben. AaB har tre kampe tilbage inden vinterpausen.